section_heading: Životopis
paragraph_text: Tijelo su mu ostavili na mjestu gdje su ga sasjekli da ga životinje pojedu, međutim kršćani su ga noću kriomice pokopali. Pogani to doznaju, i pri pokušaju otkopavanja zadesi ih iznenadna smrt. Odmah nakon mučeničke smrti slavljen je kao svetac, u njegovi čast izgrađena je u 7. stoljeću bazilika na mjestu gdje je pokopan. Iskopine bazilike otkrivene su 1904. godine. Zauzimanjem oca konventualca Vicka Puljasa, mještanina, kod pape Pija VII., dobiveno je čitavo tijelo mučenika koje je preneseno iz Rima u Ankonu, a zatim brodom u Kaštel Stari. Tijelo sveca stiglo je u Kaštel Stari 1804. godine. Danas njegovo tijelo počiva u crkvi sv. Ivana Krstitelja u Kaštel Starom